Վիկտոր Լինդելոֆ

Վիկտոր Լինդելոֆ (շվեդերեն՝ Victor Lindelöf, հուլիսի 17, 1994(1994-07-17), Վեստերոս, Շվեդիա), շվեդ պրոֆեսիոնալ ֆուտբոլիստ։ Ներկայումս հանդես է գալիս Մանչեսթեր Յունայթեդի և Շվեդիայի ազգային հավաքականի կազմում։ Խաղում է կենտրոնական պաշտպանի դիրքում։


== Ակումբային կարիերա ==


=== Բենֆիկա ===
Պրոֆեսիոնալ ֆուտբոլիստի կարիերան Լինդելոֆը սկսել է Վեստերոսում։ Ակումբի կազմում 41 հանդիպում անցկացնելուց հետո՝ 2011 թվականի դեկտեմբերի 11-ին նա տեղափոխվեց Բենֆիկա։ Իր դեբյուտը ակումբի կազմում նշեց միայն 2013 թվականի հոկտեմբերի 19-ին՝ մեկնարկային կազմում խաղադաշտ դուրս գալով Պորտուգալիայի գավաթի Սինֆայնշի դեմ խաղում։ Առաջին հանդիպումը Պորտուգալիայի առաջնությունում անցկացրեց 2014 թվականի մայիսի 10-ին՝ փոխարինելով Ժոան Կանսելոին Պորտուի դեմ խաղում։
2015 թվականի հունիսի 8-ին Լինդելոֆը երկարաձգեց իր պայմանագիրը Բենֆիկայի հետ մինչև 2020 թվականը՝ տեղափոխվելով ակումբի առաջին թիմ։ Առաջին հանդիպումը եվրոպական առաջնություններում անցկացրեց 2016 թվականի փետրվարի 16-ին՝ թիմի մեկնարկային կազմում խաղադաշտ դուրս գալով Չեմպիոնների Լիգայի 1/8 եզրափակչի Զենիթ Սանկտ Պետերբուրգի դեմ խաղում։ Իր առաջին գոլը պրոֆեսիոնալ կարիերայում խփեց փետրվարի 20-ին՝ Պասուշ դե Ֆերեյրայի դեմ խաղում։ Օգոստոսի 7-ին Լինդելոֆը թիմի մեկնարկային կազմում խաղադաշտ դուրս եկավ Պորտուգալիայի սուպերգավաթի Բրագայի դեմ խաղում, և Բենֆիկան հաղթեց 3-0 հաշվով՝ նվաճելով գավաթը։ 2017 թվականի մարտի 6-ին շվեդը երկարաձգեց իր պայմանագիրը ակումբի հետ մինչև 2021 թվականը։ Ապրիլի 22-ին Լինդելոֆը գոլ խփեց Սպորտինգ Լիսաբոնի դեմ խաղում, իսկ հանդիպումն ավարտվեց 1-1 հաշվով։ Մայիսի 28-ին նա մասնակցեց Պորտուգալիայի գավաթի եզրափակչի Վիտորիա Գիմարայնշի դեմ խաղին՝ օգնելով իր թիմին հաղթել 2-1 հաշվով։ Բենֆիկայի կազմում Լինդելոֆը անցկացրեց 73 հանդիպում՝ դառնալով 2 գոլի հեղինակ։


=== Մանչեսթեր Յունայթեդ ===
2017 թվականի հունիսի 14-ին Լինդելոֆը 4 տարվա պայմանագիր կնքեց Մանչեսթեր Յունայթեդի հետ։ Ակումբը նրա համար վճարեց 31 միլիոն ֆունտ ստերլինգ։ Իր դեբյուտը նշեց օգոստոսի 8-ին՝ թիմի մեկնարկային կազմում խաղադաշտ դուրս գալով ՈՒԵՖԱ Սուպեր գավաթի Ռեալ Մադրիդի դեմ խաղում։ Առաջին հանդիպումը Պրեմիեր Լիգայում անցկացրեց հոկտեմբերի 14-ին՝ փոխարինելով Էշլի Յանգին Լիվերպուլի դեմ խաղում։ Իր առաջին գոլը Մանչեսթեր Յունայթեդի կազմում շվեդը խփեց 2019 թվականի հունվարի 29-ին՝ գրավելով Բարնլիի դարպասը հանդիպման վերջին րոպեին և փրկելով իր թիմին պարտությունից։ 2018-19 մրցաշրջանում Լինդելոֆը անցկացրեց 40 հանդիպում՝ դառնալով 1 գոլի և 1 գոլային փոխանցման հեղինակ։
2019 թվականի սեպտեմբերի 18-ին Լինդելոֆը երկարաձգեց իր պայմանագիրը Մանչեսթեր Յունայթեդի հետ մինչև 2024


== Միջազգային կարիերա ==
Լինդելոֆը ներկայացրել է Շվեդիան տարբեր տարիքային երիտասարդական հավաքականներում։ 2015 թվականին նա մինչև 21 տարեկանների հավաքականի կազմում մասնակցեց Եվրոպայի առաջնությանը՝ խաղադաշտ դուրս գալով իր թիմի բոլոր 5 հանդիպումներում և ընդգրկվելով մրցաշարի խորհրդանշական հավաքականում։ Շվեդիան հաղթեց մրցաշարը՝ եզրափակչում հետխաղյա 11-մետրանոցների հարվածաշարում պարտության մատնելով Պորտուգալիային։
Իր դեբյուտը Շվեդիայի ազգային հավաքականում Լինդելոֆը նշեց 2016 թվականի մարտի 24-ին՝ թիմի մեկնարկային կազմում խաղադաշտ դուրս գալով Թուրքիայի դեմ խաղում։ Ազգային հավաքականի կազմում նա մասնակցեց Եվրո 2016-ին՝ անցկացնելով 3 հանդիպում, սակայն Շվեդիան դուրս մնաց խմբային փուլից։ Իր առաջին գոլը հավաքականում խփեց հոկտեմբերի 10-ին՝ Բուլղարիայի դեմ խաղում։
2018 թվականի հունիսի 5-ին Լինդելոֆը ընդգրկվեց Շվեդիայի՝ աշխարհի առաջնության համար վերջնական կազմում։ Առաջնությունում նա անցակցրեց 4 հանդիպում, իսկ Շվեդիան դուրս մնաց քառորդ եզրափակչում՝ 2-0 հաշվով պարտվելով Անգլիային։ Նոյեմբերի 20-ին Լինդելոֆը գոլ խփեց Ռուսաստանի դեմ խաղում՝ օգնելով իր թիմին հաղթել 2-0 հաշվով։ 2018 թվականին նա ճանաչվեց Շվեդիայի տարվա լավագույն ֆուտբոլիստ։ 2019 թվականին Լինդելոֆը երկրորդ տարին անընդմեջ ճանաչվեց Շվեդիայի լավագույն ֆուտբոլիստ։


== Կարիերայի վիճակագրություն ==


=== Ակումբային վիճակագրություն ===
2019 թվականի նոյեմբերի 30-ի դրությամբ


=== Միջազգային կարիերա ===
2019 թվականի նոյեմբերի 30-ի դրությամբ


=== Միջազգային գոլեր ===


== Նվաճումներ ==


=== Ակումբային ===
Վեստերոս

Շվեդիայի երրորդ դիվիզիոն. 2010Բենֆիկա

Պորտուգալիայի առաջնություն. 2013–14, 2015–16, 2016–17
Պորտուգալիայի գավաթ. 2013–14, 2016–17
Պորտուգալիայի լիգայի գավաթ. 2015–16
Պորտուգալիայի սուպեր գավաթ. 2016


=== Միջազգային ===
Շվեդիա Մ21

ՈՒԵՖԱ Եվրոպայի Մ21 առաջնություն. 2015


=== Անհատական ===
ՈՒԵՖԱ Եվրոպայի Մ21 առաջնության խորհրդանշական հավաքական. 2015
Fotbollsgalan-ի լավագույն պաշտպան. 2016, 2019
ՈՒԵՖԱ Չեմպիոնների Լիգայի հայտնությունների խորհրդանշական հավաքական. 2016
Շվեդիայի տարվա լավագույն ֆուտբոլիստ. 2018, 2019


== Ծանոթագրություններ ==


== Արտաքին հղումներ ==
Լինդելոֆի պաշտոնական Տվիտերի էջը
Լինդելոֆի պաշտոնական Ինստագրամի էջը
Լինդելոֆը transfermarkt-ում
Լինդելոֆը soccerbase.com-ում
Լինդելոֆը WhoScored.com կայքում
Լինդելոֆը Մանչեսթեր Յունայթեդի պաշտոնական կայքում
Լինդելոֆը Պրեմիեր Լիգայի պաշտոնական կայքում
Լինդելոֆը ՈՒԵՖԱ-ի պաշտոնական կայքում
Լինդելոֆը ՖԻՖԱ-ի պաշտոնական կայքում(չաշխատող հղում)